Harpespillerens sanger

Harpespillerens sanger er en type religiøse tekster fra oldtidens Egypt, fra Mellomriket-perioden (ca 1986-1633 f.Kr.) 

Tekstene er trolig framført i forbindelse med begravelser. De er vanligvis gjengitt ved siden av bilder av harpister, og man antar derfor at de har vært sunget.Saphinaz-Amal Naguib og Eldrid Johansen i innledningen til teksten i antologien Den egyptiske dødeboken, og tekster om livets vei, 2001.

Budskapet i tekstene er å skildre gledene ved tilværelsen etter døden. Det er et mønster i de religiøse ytringene fra Mellomriket at man diskuterte meningen med livet, og enkelte av sangene uttrykker tvil om det hinsidige, og legger vekt på gledene i det jordiske livet. I farao Intefs grav står en tekst som vektlegger det dennesidige, mens tre tekster i presten Neferhoteps grav utfolder et fullt spekter av tankemåter: tvil, drøfting og konvensjonelle tanker om dødsrikets gleder.

En av sangene, som vektlegger jordelivet, er publisert på norsk i Den egyptiske dødeboken, og tekster om livets vei, 2001.
 Referanser 

Kategori:Egyptisk mytologi
Kategori:Bokserien Verdens hellige skrifter